rejauldu/bengali-wikipedia huggingface dataset:
পল ক্রিশ্চিয়ান লাউটারবার (৬ মে ১৯২৯ – ২৭ মার্চ ২০০৭) একজন মার্কিন রসায়নবিদ। তিনি চৌম্বকীয় অনুরণন চিত্রণ (ম্যাগনেটিক রেজোন্যান্স ইমেজিং) বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার লাভ করেন।    জীবনী  লাউটারবার কেস ওয়েস্টার্ন রিজার্ভ ইউনিভার্সিটি থেকে রসায়নে ব্যাচেলর অব সায়েন্স সম্পন্ন করেন। তিনি পিটসবার্গ বিশ্ববিদ্যালয় থেকে ১৯৬২ সালে পিএইচডি ডিগ্রি অর্জন করেন। পরবর্তীতে স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এ সহযোগী অধ্যাপক হন। ১৯৬৯ থেকে ১৯৭৯ সাল পর্যন্ত তিনি স্ট্যানফোর্ড বিশ্ববিদ্যালয় এর রসায়ন বিভাগে কাজ করেন। পরবর্তীতে তিনি স্টেট ইউনিভার্সিটি অব নিউ ইয়র্ক অ্যাট স্টোনি ব্রুক এফিরে আসেন এবং ১৯৮৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এ চলে যাওয়ার পূর্ব পর্যন্ত কর্মরত ছিলেন। ২০০৭ সালে তার মৃত্যুর পূর্ব পর্যন্ত তিনি এখানেই কর্মরত ছিলেন।   সম্মাননা   ন্যাশনাল মেডেল অব সায়েন্স, ১৯৮৭  ন্যাশনাল মেডেল অব টেকনোলজি অ্যান্ড ইনোভেশন, ১৯৮৮  সম্মানসূচক ডক্টরেট, কার্নেগি মেলন বিশ্ববিদ্যালয়   তথ্যসূত্র    বহিঃসংযোগ   Nobel Prize 2003 Press Release  University of Pittsburgh Medical School article on alumnus Lauterbur   Paul C. Lauterbur Patents    National Academy of Sciences Biographical Memoir  বিষয়শ্রেণী:১৯২৯-এ জন্ম বিষয়শ্রেণী:২০০৭-এ মৃত্যু বিষয়শ্রেণী:মার্কিন রসায়নবিদ বিষয়শ্রেণী:মার্কিন নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:আইইইই মেডেল অব অনার বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:হার্ভি পুরস্কার বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নাস্তিক
দর্শনা জংশন রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।  ইতিহাস কলকাতা থেকে শিলিগুড়ি সরাসরি  যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন ও কলকাতা থেকে   যশোর থেকে খুলনা পর্যন্ত রেলপথ নির্মাণ  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকেই খুলনার সাথে সারা বাংলাদেশের সরাসরি রেল যোগাযোগ চালু হয়।  পরিষেবা দর্শনা জংশন  রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস সীমান্ত এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস বেনাপোল এক্সপ্রেস  মহানন্দা এক্সপ্রেস          রকেট এক্সপ্রেস নকশীকাঁথা এক্সপ্রেস মৈত্রী এক্সপ্রেস     ও লোকাল ট্রেন।  তথ্যসূত্র  বিষয়শ্রেণী:চুয়াডাঙ্গা জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
থাই মরিচ হলো মরিচের একটি প্রজাতি যা ইথিওপিয়া এবং দক্ষিণ-পূর্ব এশিয়াতে অধিক পরিমাণে পাওয়া যায়। এটি থাই, মালয়েশিয়ান, সিঙ্গাপুরান, লাও, খমের, ইন্দোনেশিয়ান, কেরালা এবং ভিয়েতনামী খাবারে ব্যাপকভাবে ব্যবহৃত হয়।   বর্ণনা  thumb|বিভিন্ন রঙের থাই মরিচ থাই মরিচ গাছ একটি বহুবর্ষজীবী উদ্ভিদ। মরিচগুলো সাধারণত উপর থেকে নিচে ক্রমশ সরু আকারের হয়। ফলগুলো খুবই ছোট এবং একটি মঞ্জরিতে ২-৩ টি মরিচ হয়।  আকারে ছোট হলোও এটি তীব্র ঝালযুক্ত মরিচ।   thumb|বাণিজ্যিকভাবে ভিয়েতনামে মরিচ শুকানো হচ্ছে   উৎপত্তি  বিশ্বজুড়ে পাওয়া এমন সব মরিচেরই উৎপত্তি মেক্সিকো, মধ্য আমেরিকা এবং দক্ষিণ আমেরিকাতে। এগুলো স্পেনীয় ও পর্তুগিজ উপনিবেশবাদী, মিশনারি ও ব্যবসায়ীদের দ্বারা আরও অনেক সাধারণ ফসল যেমন ভুট্টা, টমেটো এবং আনারসের মতো বিশ্বজুড়ে ছড়িয়ে পড়েছিলো। এটাকে এখন কলম্বিয়ান এক্সচেঞ্জ বলা হয়। বর্তমানে দক্ষিণ-পূর্ব এশিয়ায় পাওয়া মরিচের জাতগুলো ১৬শ বা ১৭শ শতাব্দীতে সেখানে আনা হয়েছিল। তথ্যসূত্র  বিষয়শ্রেণী:মরিচ বিষয়শ্রেণী:মসলা
উয়েফা ইউরো ২০২৪ একটি ফুটবল টুর্নামেন্ট যা ২০২৪ সালের জুন এবং জুলাই মাসে উয়েফা সদস্যভুক্ত ২৪টি দেশের অংশগ্রহণে অনুষ্ঠিত হবে। টুর্নামেন্টটি সারা বিশ্বের বিভিন্ন টেলিভিশন চ্যানেল এবং রেডিও চ্যানেলে সম্প্রচার করা হবে।   টেলিভিশন   ইন-ফ্লাইট এবং আন্তর্জাতিক জলসীমা  স্বত্বাধিকারী  সূত্রখেলাধুলা ২৪   উয়েফা   অঞ্চল  স্বত্বাধিকারী  সূত্র অস্ট্রিয়া সের্ভুসটিভি বেলজিয়ামভিআরটি ডেনমার্ক ডিআর  টিভি ২ ফিনল্যান্ডইলে জার্মানি এআরডি  জেডডিএফ  আরটিএল  ডয়শে টেলিকম আইসল্যান্ড আরইউভিনেদারল্যান্ডসএনওএস নরওয়ে এনআরকে  টিভি ২ পোল্যান্ডটিভিপি সুইডেন এসভিটি  টিভি৪সুইজারল্যান্ডএসআরজি এসএসআর আন্তর্জাতিক অঞ্চলস্বত্বাধিকারীসূত্রবাংলাদেশটি স্পোর্টসভারতসনি স্পোর্টস নেটওয়ার্ক   তথ্যসূত্র   বিষয়শ্রেণী:উয়েফা ইউরোপীয় চ্যাম্পিয়নশিপ
বাংলা একাডেমি পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৮০ থেকে ১৯৮৯ সাল পর্যন্ত এই পুরস্কার প্রাপ্তরা হলেন:  ১৯৮০ খ্রিষ্টাব্দ  দিলওয়ার (কবিতা)  সেলিনা হোসেন (উপন্যাস)  হুমায়ুন কাদির (ছোটগল্প)  ড. আবু মহামেদ হবিবুল্লাহ (প্রবন্ধ-গবেষণা)  আল-কামাল আবদুল ওহাব (শিশুসাহিত্য)  নেয়ামাল বাসির (অনুবাদ সাহিত্য)  ১৯৮১ খ্রিষ্টাব্দ  ওমর আলী (কবিতা)  রফিক আজাদ (কবিতা)  হুমায়ূন আহমেদ (উপন্যাস)  লায়লা সামাদ (ছোটগল্প)  আবদুল মান্নান সৈয়দ (প্রবন্ধ-গবেষণা)  আবুল কাসেম ফজলুল হক (প্রবন্ধ-গবেষণা)  ড. হালিমা খাতুন (শিশুসাহিত্য)  বেগম রাজিয়া মাহবুব (শিশুসাহিত্য)  ড. সুনীলকুমার মুখোপাধ্যায় (অনুবাদ সাহিত্য)  ১৯৮২খ্রিষ্টাব্দ  নির্মলেন্দু গুণ - কবিতা  আখতারুজ্জামান ইলিয়াস - ছোটগল্প  গোলাম মুরশিদ - প্রবন্ধ-গবেষণা  মুস্তফা নুরুল ইসলাম - প্রবন্ধ-গবেষণা  মামুনুর রশীদ - নাটক  ১৯৮৩ খ্রিষ্টাব্দ  মহাদেব সাহা (কবিতা)  সুব্রত বড়ুয়া (ছোটগল্প)  খালেকদাদ চৌধুরী (উপন্যাস)  সেলিম আল দীন (নাটক)  শাহ আবুল হাসনাৎ মোহাম্মদ ইসমাইল (প্রবন্ধ-গবেষণা)  মোহাম্মদ আবদুল জববার (প্রবন্ধ-গবেষণা)  হায়াৎ মাহমুদ (শিশুসাহিত্য)  গাজী শামছুর রহমান (অনুবাদ সাহিত্য)  ১৯৮৪ খ্রিষ্টাব্দ  বেলাল চৌধুরী - কবিতা  রশীদ হায়দার - উপন্যাস  মুহাম্মদ হাবিবুর রহমান - প্রবন্ধ-গবেষণা  রফিকুল ইসলাম - প্রবন্ধ-গবেষণা  ১৯৮৫ খ্রিষ্টাব্দ এ বছর কেউ পুরস্কার পাননি।  ১৯৮৬ খ্রিষ্টাব্দ  মোহাম্মদ রফিক (সামগ্রিক অবদান)  হুমায়ুন আজাদ (সামগ্রিক অবদান)  ১৯৮৭ খ্রিষ্টাব্দ  আসাদ চৌধুরী (সামগ্রিক অবদান)  দ্বিজেন শর্মা (সামগ্রিক অবদান)  ১৯৮৮ খ্রিষ্টাব্দ  আবুবকর সিদ্দিক (সামগ্রিক অবদান)  মুহম্মদ নুরুল হুদা (সামগ্রিক অবদান)  ১৯৮৯ খ্রিষ্টাব্দ  আজীজুল হক (সামগ্রিক অবদান)  সৈয়দ আকরম হোসেন (সামগ্রিক অবদান)   আরও দেখুন   বাংলা একাডেমি সাহিত্য পুরস্কার (১৯৬০-৬৯)  বাংলা একাডেমি সাহিত্য পুরস্কার (১৯৭০-৭৯)  বাংলা একাডেমি সাহিত্য পুরস্কার (১৯৯০-৯৯)  বাংলা একাডেমি সাহিত্য পুরস্কার (২০০০-০৯)  বাংলা একাডেমি সাহিত্য পুরস্কার (২০১০-১৯)  তথ্যসূত্র  বহিঃসংযোগ    বিষয়শ্রেণী:বাংলা একাডেমি সাহিত্য পুরস্কার বিষয়শ্রেণী:বাংলাদেশী সাহিত্য পুরস্কার বিষয়শ্রেণী:বাংলা সাহিত্য পুরস্কার বিষয়শ্রেণী:পুরস্কার বিজয়ীদের তালিকা বিষয়শ্রেণী:বাংলাদেশের বেসামরিক পুরস্কার ও সম্মাননা বিষয়শ্রেণী:১৯শ শতাব্দীর অনুবাদক বিষয়শ্রেণী:২০শ শতাব্দীর অনুবাদক
হল বৃহস্পতির একটি প্রাকৃতিক উপগ্রহ। এটি সৌরজগতের ক্ষুদ্রতম জ্ঞাত প্রাকৃতিক উপগ্রহগুলির অন্যতম। ২০০৩ সালে স্কট এস. শেপার্ডের নেতৃত্বে হাওয়াই বিশ্ববিদ্যালয়ের জ্যোতির্বিজ্ঞানীদের একটি দল এই উপগ্রহটি আবিষ্কার করেন।MPEC 2003-E29: S/2003 J 9, 2003 J 10, 2003 J 11, 2003 J 12; S/2003 J 1, 2003 J 6 April 3, 2003 (discovery and ephemeris)   উপগ্রহটির ব্যাস প্রায় ১ কিলোমিটার (০.৬ মাইল)। এটি গড়ে ১৭,৮৮৩ মেগামিটার দূরত্ব থেকে ৪৮৯.৭২ দিনে ক্রান্তিবৃত্তের সঙ্গে ১৪৩° (বৃহস্পতির বিষুবরেখার সঙ্গে ১৪৩°) নতিতে এবং ০.৪৯২০ উৎকেন্দ্রিকতায় বিপরিতগামী গতিতে বৃহস্পতিকে প্রদক্ষিণ করে চলেছে।  এই উপগ্রহটির বৃহস্পতির বহিঃস্থ অনিয়মিত বিপরিতগামী উপগ্রহগুলির মধ্যে সর্বাপেক্ষা নিকটতম এবং এটি সম্ভবত অ্যানানকি গোষ্ঠীর অন্তর্গত।  ২০০৩ সালে আবিষ্কারের পর থেকে এই উপগ্রহটিকে আর দেখা যায়নি। বর্তমানে এটি হারিয়ে গিয়েছে বলে মনে করা হয়।   তথ্যসূত্র   বিষয়শ্রেণী:বৃহস্পতির উপগ্রহ বিষয়শ্রেণী:অ্যানানকি গোষ্ঠী বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:২০০৩-এ আবিষ্কৃত জ্যোতির্বৈজ্ঞানিক বস্তু
25px|alt=তথ্য আইকন প্রিয় ব্যবহারকারী, আমি [[User:{{subst:REVISIONUSER}}|{{subst:REVISIONUSER}}]]Jimbo। আপনার অবগতির জন্য জানাচ্ছি যে, আমি এক/একাধিক বাহ্যিক লিঙ্ক বা স্প্যাম হিসেবে বিবেচিত হতে পারে এমন লেখা সরিয়েছি যা আপনি যোগ করেছিলেন, কারণ এটি একটি বিশ্বকোষের জন্য অনুপযুক্ত। আপনি যদি মনে করেন আমি ভুল করেছি, অথবা আপনার যদি এ বিষয়ে কোনো প্রশ্ন থেকে থাকে, তাহলে আপনি [[ব্যবহারকারী আলাপ:{{subst:REVISIONUSER}}Jimbo Wales|আমার আলাপ পাতায়]] একটি বার্তা রাখতে পারেন, অথবা লিঙ্ক সম্পর্কে আমাদের নির্দেশিকাগুলি একনজর দেখতে পারেন। আপনাকে ধন্যবাদ। fr:Modèle:Bienvenue spammeur
ধরিত্রী একটি ভারতীয় দৈনিক পত্রিকা যা রাজধানী ভুবনেশ্বর থেকে ওড়িয়া ভাষায় প্রকাশিত হয়। ভুবনেশ্বরে সমাজবাদী সমিতি ১৯৭৪ সালের ২৪ নভেম্বর পত্রিকাটি প্রতিষ্ঠা করেছিল। Dharitri Website   ওড়িশা পোস্ট  ওড়িশা পোস্ট একটি ভারতীয় ইংরেজি ভাষার দৈনিক পত্রিকা যা ২০১১ সালে ধরিত্রী গ্রুপ কর্তৃক প্রতিষ্ঠিত হয়েছিল। এটি ভুবনেশ্বর, সমবলপুর, আঙ্গুল, ওড়িশার রায়গাদা থেকে প্রকাশিত হয়েছে।  পত্রিকার সম্পাদক হলেন তথাগত সাতপথী ।   তথ্যসূত্র    বহিঃসংযোগ    সরকারী ওয়েবসাইট   ধরিত্রী ই-পেপার  বিষয়শ্রেণী:ওড়িয়া ভাষার সংবাদপত্র বিষয়শ্রেণী:ভারতের দৈনিক সংবাদপত্র
ক্যাথেড্রাল অফ দ্যা  বা কুটাসি ক্যাথেড্রাল  যা সাধারণ ভাবে বাগরাতি ক্যাথেড্রাল  নামে সমধিক পরিচিত (Georgian: ბაგრატი; ბაგრატის ტაძარი, বা বাগারাতিস তাদজারি) হচ্ছে জর্জিয়ার ইম্রেতি অঞ্চলের কুটাসি শহরে অবস্থিত ১১ শতকের ক্যাথেড্রাল।  মধ্যযুগীয় জর্জীয় স্থাপত্যকলার অনন্য নিদর্শন ক্যাথেড্রালটি শতাব্দীর পর শতাব্দী বিভিন্ন ক্ষয়ক্ষতির সম্মুখীন হয়েছে। ১৯৫০ সাল থেকে শুরু হওয়া ধাপে ধাপে সংস্কারকাজের মাধ্যমে ক্যাথেড্রাল টি বর্তমান রূপ পেয়েছে। ২০১২ সালে বড়সড় একটা সংরক্ষণ কাজ সম্পন্ন হয়। কুটাসির নান্দনিক সৌন্দর্যে ক্যাথেড্রাল অন্যমাত্রা যোগ করেছে, এটা উকিমেরিওনি পাহাড়ের উপর অবস্থিত।  ইতিহাস বাগরাতি ক্যাথেড্রাল ১১ শতকের প্রথমদিকে রাজা ৩য় বাগরাতের শাসনামলে নির্মিত হয় সেজন্য একে বাগরাতি বা বাগরাতি ক্যাথেড্রাল বলা হয়। উত্তর দেয়ালের এক লিপি থেকে জানা যায় মেঝের নির্মাণকাল ক্রোনিকন ২২৩ যা ১০০৩ খ্রিষ্টাব্দ কে উল্লেখ করে। ১৬৯২ সালে ইমেরেতি রাজ্য জয়কারী অটোমান বাহিনীর হাতে এটা একবার ক্ষতিগ্রস্ত হয়। এই ঘটনার ফলে কুপোলা এবং সিলিং ধ্বসে পড়ে।  প্রত্নতত্ত্বীয় গবেষণার পাশাপাশি সংরক্ষণ এবং সংস্কার ১৯৫০ এর দশকে শুরু হয়। জর্জীয় স্থাপত্যবিদ ভাখতাং সিন্তসাদজে এর নেতৃত্ব দেন। ভাখতাংয়ের নেতৃত্বে সংস্কার কাজ ছয় ভাগে ভাগ করে কয়েক দশকব্যাপী করা হয় যা ১৯৯৪ পর্যন্ত চলে। ১৯৯৪ সালেই বাগরাতি ক্যাথেড্রাল গেলাতি মঠের সাথে একত্রে ইউনেস্কোর বিশ্ব ঐতিহ্যবাহী স্থানের তালিকায় একটি স্থান দখল করে। ২০০১ সালে ক্যাথেড্রালের মালিকানা জর্জিয়া রাজ্যের হাত থেকে জর্জীয় অর্থোডক্স গির্জার হাতে সমর্পণ করা হয়। বর্তমানে এটি সীমাবদ্ধ ধর্মীয় কাজে ব্যবহৃত হলেও প্রচুর তীর্থযাত্রী এবং পর্যটককে আকৃষ্ট করে। এটাকে কুটাসি শহরের প্রতীক হিসেবে ব্যবহার করা হয় এবং শহরের প্রধান পর্যটন স্থান।  বর্তমান অবস্থা thumb|left|২০০৫ সালে বাগরাতি ক্যাথেড্রালের পূর্বাংশের দেয়াল, এর সিলিং তখনো ধ্বসে ছিলো। ২০১০ সালে জর্জিয়া ইতালীয় স্থাপত্যবিদ এন্ড্রু ব্রুনোর নেতৃত্বে বাগরাতি ক্যাথেড্রালকে ধর্মীয় স্থান হিসেবে তার আদি দশায় ফিরিয়ে নেওয়ার উদ্যোগ Bagrati Cathedral  - Copy or Original, Tabula, 4 September 2012। ২০১০ সালে ইউনেস্কো বাগরাতি ক্যাথেড্রালকে বিপদাপন্ন বিশ্ব ঐতিহ্যবাহী স্থানের তালিকায় অন্তর্ভুক্ত করে। কারণ চলমান সংস্কার প্রক্রিয়া এর আদি গঠনকে পরিবর্তন করে ফেলতে পারে এবং স্থানটি তার আদি বৈশিষ্ট্য হারাতে । সংস্কার কাজের পূর্বে ২০০৮ সালে ICOMOS বাগরাতির গঠনে পরিবর্তন আনার ব্যাপারে উৎকণ্ঠা প্রকাশ করে। তবে বলা হয় সরকারের পক্ষ থেকে এমন সংস্কার মূলক পদক্ষেপ নেওয়া উচিত হবে যা স্থাপনাটির ঐতিহাসিক মূল্যকে নিশ্চিহ্ন করে দেয়।UNESCO Report on the Mission to Historical Monuments of Mtskheta and Bagrati Cathedral and Gelati Monastery, Georgia, June 2–10, 2008.  ২০১১ সালে ইউনেস্কো জর্জীয় সরকারের কাছে একটি পুনর্বাসন ধারণা উন্নয়নের আবেদন জানায় যা সাম্প্রতিক বছর গুলোতে করা পরিবর্তনকে উলটে দিতে পারবে। কিন্তু এই পুনঃ পরিবর্তনগুলো পারতপক্ষে অপরিবর্তনীয় করতে হবে। Decision - 35COM 7A.29 - Bagrati Cathedral and Gelati Monastery (Georgia) (C 710), Paris, 7 July 2011 ২০১৩ সালে স্থাপত্যবিদ এন্ড্রু ব্রুনো জর্জিয়া সরকারের স্বর্ণপদক লাভ করেন বাগরাতি ক্যাথেড্রাল সংস্কারকার্যে তার অবদানের জন্য এবং সংস্কার ও সংরক্ষণের জন্য ইউনিভারসিটি অভ ফেরেরা দোমাস তাকে আন্তর্জাতিক পুরস্কার প্রদান করে।ბაგრატის პროექტის არქიტექტორი დააჯილდოვეს, Rustavi 2, 23 March 2013 Domus International Prize for Restoration and Conservation, ArchDaily, 12 October 2015  চিত্রশালা  তথ্যসূত্র   বিষয়শ্রেণী:বিপদাপন্ন বিশ্ব ঐতিহ্যবাহী স্থান
মাসতুং জেলা () পাকিস্তানের বেলুচিস্তান প্রদেশের উত্তর-পশ্চিমে অবস্থিত একটি জেলা। ১৯৯১ সালে জেলাটি নতুন জেলা হিসাবে গঠিত হওয়ার আগ পর্যন্ত, মাসতুং কালাত জেলার অন্যতম অংশ হিসেবে পরিচালিত হত।  প্রশাসন জেলাটি ৩টি তহসিল নিয়ে গঠিত হয়েছে: দস্ত কার্দিগাপ মাসতুং  তথ্যসূত্র   গ্রন্থপঞ্জি  বহিঃসংযোগ  Mastung District  at www.balochistan.gov.pk   Pashtuns were once principal inhabitants of Mastung  বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:মাসতুং জেলা বিষয়শ্রেণী:পাকিস্তানের জেলা
উত্তরপ্রদেশ বিধান পরিষদ  ভারতের একটি রাজ্য উত্তরপ্রদেশের দ্বিকক্ষ বিশিষ্ট আইনসভার উচ্চকক্ষ। উত্তরপ্রদেশ হল ভারতের ছয়টি রাজ্যের মধ্যে একটি, যেখানে রাজ্যের আইনসভা দ্বিকক্ষ বিশিষ্ট। উত্তরপ্রদেশ আইনসভা দুটি কক্ষ নিয়ে গঠিত: বিধানসভা এবং বিধান পরিষদ। বিধান পরিষদ হল একটি স্থায়ী কক্ষ, যা ১০০ জন সদস্য নিয়ে গঠিত।   ইতিহাস  উত্তরপ্রদেশ বিধান পরিষদ ১৯৩৫ সালের ভারত সরকার আইন দ্বারা সৃষ্টি করা হয়। আইন পরিষদ ৬০ জন সদস্য নিয়ে গঠিত ছিল। পরিষদের একজন সদস্যের মেয়াদ ছিল ছয় বছর এবং এর এক-তৃতীয়াংশ সদস্য প্রতি দুই বছর পর অবসর গ্রহণ করেন। পরিষদে সভাপতি হিসাবে পরিচিত তাদের প্রিসাইডিং অফিসারদের নির্বাচন করার অধিকার উপভোগ করে। আইন পরিষদের প্রথম সভা ২৯ জুলাই ১৯৩৭ সালে অনুষ্ঠিত হয়। স্যার সীতারাম ও বেগম আইজাজ রসুল যথাক্রমে আইন পরিষদের সভাপতি ও সহ-সভাপতি নির্বাচিত হন। স্যার সীতারাম ৯ মার্চ ১৯৪৯ সাল পর্যন্ত অফিসে ছিলেন। ১৯৪৯ সালের ১০ মার্চ চন্দ্র ভাল পরবর্তী চেয়ারম্যান হন।  ২৬ জানুয়ারী ১৯৫০ সালে স্বাধীনতা ও সংবিধান গৃহীত হওয়ার পর চন্দ্র ভাল পুনরায় বিধান পরিষদের চেয়ারম্যান নির্বাচিত হন এবং ৫ মে ১৯৫৮ পর্যন্ত দায়িত্ব পালন করেন। শ্রী নিজামুদ্দিন ২৭ মে ১৯৫২ সালে পরিষদের ডেপুটি চেয়ারম্যান নির্বাচিত হন। তিনি ১৯৬৪ সাল পর্যন্ত দায়িত্ব পালন করেন।   মনোনয়ন ও নির্বাচন  ভারত সরকার আইন ১৯৩৫-এর বিধানের অধীনে, যুক্তপ্রদেশে আইন পরিষদ অস্তিত্ব লাভ করে। গঠনকালে এটি ৬০ জন সদস্য নিয়ে গঠিত হয়েছিল। ২৬ জানুয়ারী ১৯৫০-এ, উত্তরপ্রদেশ রাজ্যের বিধান পরিষদের মোট সদস্য সংখ্যা ৬০ থেকে ৭২-এ উন্নীত হয়। সংবিধান (সপ্তম সংশোধন) আইন ১৯৫৬-এর মাধ্যমে কাউন্সিলের সংখ্যা ১০৮-এ উন্নীত হয়। ২০০০ সালের নভেম্বরে উত্তরপ্রদেশ রাজ্যের পুনর্গঠন এবং উত্তরাখণ্ড রাজ্যের সৃষ্টির পর আসন সংখ্যা এখন ১০০-এ নেমে এসেছে।   বিধান পরিষদের গঠন  বিধান পরিষদের বর্তমান গঠন নিম্নরূপ: উত্তরপ্রদেশ বিধান পরিষদের (বিধান পরিষদ) ১০০ জন সদস্য (এমএলসি) রয়েছে।    ৩৮ জন সদস্য উত্তরপ্রদেশ বিধানসভার সদস্যদের দ্বারা নির্বাচিত হন।  ৩৬ জন সদস্য স্থানীয় কর্তৃপক্ষ দ্বারা নির্বাচিত হন।  ৮ জন সদস্য স্নাতক আসন দ্বারা নির্বাচিত হন।  ৮ জন সদস্য শিক্ষক আসন দ্বারা নির্বাচিত হন।  ১০ জন সদস্য উত্তরপ্রদেশের রাজ্যপাল কর্তৃক মনোনীত হন।   মেয়াদ  সদস্যরা এখন ছয় বছরের জন্য নির্বাচিত বা মনোনীত হন। এক-তৃতীয়াংশ সদস্য প্রতি দ্বিতীয় বছরে মেয়াদ শেষ হওয়ার পরে অবসর গ্রহণ করেন, তাই একজন সদস্য ছয় বছরের জন্য এইভাবে চলতে থাকে। শূন্য আসনগুলি প্রতি তৃতীয় বছরের শুরুতে নতুন নির্বাচন এবং মনোনয়ন (গভর্নর দ্বারা) দ্বারা পূরণ করা হয়। অবসরপ্রাপ্ত সদস্যরাও যেকোন সংখ্যক বার পুনঃনির্বাচন এবং পুনরায় মনোনয়নের জন্য যোগ্য। বিধান পরিষদের প্রিজাইডিং অফিসাররা হলেন চেয়ারম্যান এবং ডেপুটি চেয়ারম্যান। কুনওয়ার মানবেন্দ্র সিং উত্তরপ্রদেশ বিধান পরিষদের বর্তমান চেয়ারম্যান।   তথ্যসূত্র    https://up.gov.in/en/page/constitutional-setup#:~:text=Under%20the%20Constitution%20of%20India,Vidhan%20Parishad%20having%20100%20members   বহিঃসংযোগ    উত্তর প্রদেশ সরকারের অফিসিয়াল ওয়েবসাইট   বিষয়শ্রেণী:ভারতের রাজ্য বিধান পরিষদ বিষয়শ্রেণী:১৯৩৫-এ ভারতে প্রতিষ্ঠিত বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন
মোঃ সাখাওয়াৎ হোসেন যিনি মওলানা শাখাওয়াত নামে সুপরিচিত। একজন বাংলাদেশী রাজনীতিবিদ। তিনি যথাক্রমে ৫ম ও ষষ্ঠ জাতীয় সংসদে বাংলাদেশ জামায়াতে ইসলামী এবং বাংলাদেশ জাতীয়তাবাদী দলের সদস্য হিসাবে যশোর-৬ আসনের প্রতিনিধিত্ব করেছিলেন। পরে তিনি জাতীয় পার্টির প্রেসিডিয়াম সদস্য হিসাবে দায়িত্ব পালন করেন।  ২০১৬ সালের আগস্টে আন্তর্জাতিক অপরাধ ট্রাইব্যুনাল তাকে যুদ্ধাপরাধের দায়ে মৃত্যদণ্ড দিয়েছেন। ১৯৭১ সালে বাংলাদেশ মুক্তিযুদ্ধের সময় যশোর জেলার কেশবপুর উপজেলায় দু'জনকে হত্যা, একজনকে ধর্ষণ ও দু'জনকে নির্যাতনের অভিযোগে তাকে দোষী সাব্যস্ত করা হয়েছিল।   জন্ম ও শিক্ষাজীবন  মোঃ সাখাওয়াৎ হোসেন ১৯৫৪ সালে যশোর জেলার কেশবপুরের হিজলডাঙ্গা গ্রামে জন্মগ্রহণ করেন। তিনি ছিলেন মরহূম মাওলানা মহম্মদ ওমর আলী সাহেব ও মরহূমা মোসম্মৎ আনোয়ারা বেগমের সাহেবজাদা। তিনি ১২ বছর বয়সে পূর্ব পাকিস্তান জামায়াতে ইসলামীর তখনকার ছাত্র সংগঠন ইসলামী ছাত্র সংঘে যোগ দেন। ১৯৬৭ সালে আলিম এবং ১৯৬৯ সালে ফাজিল পাস করেন। তিনি ১৯৭১ সালে খুলনা আলিয়া মাদ্রাসা থেকে কামিল পরীক্ষা দিলেও ওই বছর পরীক্ষা বাতিল হওয়ায় ১৯৭২ সালে আবারো কামিল পরীক্ষা পরীক্ষায় অংশ নিতে হয়। ১৯৭২ সালেই মতিঝিল আইডিয়াল স্কুলে শিক্ষক হিসেবে যোগ দেন। ১৯৭৬ সালে ঢাকা বিশ্ববিদ্যালয়ের ইসলামিক স্টাডিজ থেকে এমএ পাস করেন। ১৯৮১ সালে শিক্ষকতা বাদ দিয়ে তিনি অ্যাকাউন্টেন্ট জেনারেল (এজি) অফিসে চাকরি নেন। ১৯৮৬ সালে হন জামায়াতে ইসলামীর রুকন।   যুদ্ধাপরাধের দণ্ড  হোসেন ১৯৭১ সালের যুদ্ধের সময় চিংড়া বাজারে শিবির তথা জামায়াতে ইসলামী দলের ছাত্র সংগঠন এবং পাকিস্তান সেনাবাহিনীর সহায়ক রাজাকার বাহিনীর কমান্ডার ছিলেন, ইসলামী ছাত্র সংঘের কেন্দ্রীয় কমিটির সদস্য ছিলেন।  আল-বদর নামে একটি আধাসামরিক বাহিনী যখন গঠিত হয়েছিল তিনি সেটায় যোগদেন।   হোসেনের বিরুদ্ধে পাকিস্তানি সৈন্যদের সহায়তাকারী একটি গোষ্ঠীর স্থানীয় কমান্ডার হিসাবে কাজ করার অভিযোগ ছিল। রাষ্ট্রপক্ষের তদন্ত সংস্থা ২০১২ সালের ফেব্রুয়ারিতে তদন্ত শুরু করে। হোসেনের ঢাকার উত্তরখানের বাসভবন থেকে তাকে গ্রেফতার করা হয়েছিল ২৯ নভেম্বর ২০১৪ সালে। ২০১৫ সালের জুলাইয়ে মানবতাবিরোধী অপরাধের জন্য হোসেনসহ ১২ জনের বিরুদ্ধে পাঁচটি অভিযোগ দায়ের করে প্রসিকিউশন।  পাঁচটি অভিযোগের মধ্যে দু'জনকে হত্যা করা, একজনকে ধর্ষণ করা এবং দু'জনকে নির্যাতন করা অন্তর্ভুক্ত রয়েছে।  ২০১৪ সালের সেপ্টেম্বরে বিশেষ আদালত এই অভিযোগ গ্রহণ করেছিলেন।  আগস্ট ২০১৬ সালে দোষী সাব্যস্ত করা হয়েছিল তাকে।    আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:যুদ্ধাপরাধের অভিযোগে দণ্ডপ্রাপ্ত বিষয়শ্রেণী:মৃত্যুদণ্ড কার্যকর হওয়া রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ বিষয়শ্রেণী:১৯৫০-এর দশকে জন্ম বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী বিষয়শ্রেণী:বাংলাদেশী কারা হেফাজতে মারা যাওয়া ব্যক্তি বিষয়শ্রেণী:খুলনা বিভাগের ইসলামি ব্যক্তিত্ব
thumb|upright=1.2|মধ্য ডেভোনিয়ান সময়কালে অ্যাপোলেশিয়ান ‌উপত্যকা অঞ্চলটিতে ঘটা প্রত্ন ভৌগোলিক পুনর্গঠন দেখানো হয়েছে।  thumb|upright=1.4|সুবৃহত্‌ মহাদেশ প্যানগিয়া ভাঙার এবং মহাদেশীয় প্রবাহের এ্যানিমেশন চিত্রে পূর্ব ট্রায়াসিক থেকে সাম্প্রতিক কাল (২৫০ মিলিয়ন বছর থেকে ০) অবধি কালের গঠন প্রক্রিয়া।  প্রত্ন ভূগোল হলো ঐতিহাসিক ভূগোলের অধ্যয়ন; সাধারণতঃ প্রাকৃতিক ভূদৃশ্য নিয়ে আলোচনা করা হয় যেখানে। প্রত্ন ভূগোলে মানবিক পরিবেশ বা সাংস্কৃতিক পরিবেশ সংক্রান্ত অধ্যয়নও অন্তর্ভুক্ত থাকতে পারে। ভূদৃশ্যগুলির অধ্যয়নের উপর যখন বিশেষভাবে দৃষ্টিনিবন্ধ করা হয়, তখন মাঝে মাঝে প্রত্ন ভূগোলের পরিবর্তে প্রত্ন ভূমিরূপবিদ্যা শব্দটি ব্যবহৃত হয়। প্রত্ন ভূগোল এমন তথ্য দেয় যা বিভিন্ন বৈজ্ঞানিক প্রসঙ্গ বুঝার জন্য গুরুত্বপূর্ণ। উদাহরণস্বরূপ, পললবহুল অববাহিকাগুলির প্রত্ন ভৌগোলিক বিশ্লেষণ খনিজ তেল সম্পর্কিত ভূতত্ত্বের ক্ষেত্রে গুরুত্বপূর্ণ ভূমিকা পালন করে, কারণ পৃথিবী পৃষ্ঠের প্রাচীন ভূতাত্ত্বিক পরিবেশগুলি সম্পর্কিত বিভিন্ন তথ্য স্তরীভূত শিলাতে সংরক্ষিত রয়েছে। প্রত্ন ভূগোলবিদেরা বিলুপ্তপ্রায় প্রজাতির বিবর্তনীয় বিকাশের সূত্রের জন্য জীবাশ্মের সাথে যুক্ত পলল পরিবেশ নিয়েও অধ্যয়ন করে থাকে। এবং প্রত্ন ভৌগোলিক প্রমাণগুলি মহাদেশীয় প্রবাহের তত্ত্বের বিকাশে অবদান রেখেছে এবং বর্তমান ভাসমান প্লেট তত্ত্বগুলির ক্ষেত্রেও তা অব্যাহত রয়েছে, যেমনঃ প্যানগিয়া এবং পান্থলেসার মতো প্রাচীন মহাসাগরগুলির অক্ষাংশ ও অবস্থান সম্পর্কে তথ্য দেয়, ফলে প্রাগৈতিহাসিক মহাদেশ এবং মহাসাগরগুলির চিত্র পুনর্গঠনে সক্ষম হয়।   আরও দেখুন   প্রত্নজলবায়ুবিদ্যা - প্রাচীনকালের জলবায়ু সম্পর্কিত অধ্যয়ন।  প্রত্নবাস্তুবিদ্যা - ভূতাত্ত্বিক সময়সীমা জুড়ে জীব এবং তার পরিবেশের মধ্যে মিথস্ক্রিয়া সম্পর্কিত অধ্যয়ন।  প্রত্নতত্ত্ববিদ্যা - প্রাচীন জীবন সম্পর্কিত অধ্যয়ন, প্রায়শঃই জীবাশ্ম এবং পরাগ (আশঁ) জড়িত।  প্রত্নজলবিদ্যা - ভূতাত্ত্বিক সময়সীমা ধরে জলবিদ্যায় সংগঠিত পরিবর্তন সম্পর্কিত অধ্যয়ন।  প্রত্নমৃত্তিকা  প্রাকৃতিক ভূগোল  পাত সঞ্চালন - পৃথিবীর উপরিপৃষ্ঠকে আচ্ছাদিত করে রাখা প্লেটের আচরণ সম্পর্কিত অধ্যয়ন।   তথ্যসূত্র    অধিক পঠন      বহিঃসংযোগ   A Google earth style map showing continental evolution (dinosaurpictures.org)    বিষয়শ্রেণী:প্রাকৃতিক ভূগোল
সন্তোষ যাদব (জন্ম ১০ অক্টোবর ১৯৬৭) একজন ভারতীয় পর্বতারোহী। তিনি বিশ্বের প্রথম মহিলা যিনি দুবার মাউন্ট এভারেস্ট আরোহণ করেন এবং কাংশুং ফেস থেকে সফলভাবে মাউন্ট এভারেস্ট আরোহণকারী প্রথম মহিলা। তিনি প্রথমে ১৯৯২ সালের মে মাসে এবং তারপর আবার ১৯৯৩ সালের মে মাসে একটি ইন্দো-নেপালী দলের সাথে এভারেস্ট শিখরে আরোহণ করেন।  ১৯৯২ সালে তার এভারেস্ট মিশনের সময়, তিনি একজন পর্বতারোহী মোহন সিং এর সাথে অক্সিজেন ভাগ করে নিয়ে তার জীবন রক্ষা করেছিলেন। সাউথ কলে মারা যাচ্ছিলেন এমন একজন পর্বতারোহীকেও তিনি সাহায্য করার চেষ্টা করেছিলেন কিন্তু তাকে বাঁচাতে ব্যর্থ হন।   প্রাথমিক জীবন এবং শিক্ষা  তিনি ভারতের হরিয়ানা রাজ্যের রেওয়ারি জেলার জোনিয়াওয়াস গ্রামে পাঁচ ছেলের পরিবারে ষষ্ঠ সন্তান হিসেবে জন্মগ্রহণ করেন। তিনি আগে একটি স্থানীয় গ্রামের স্কুলে পড়েন এবং তারপর দিল্লিতে চলে যান এবং সেখানে একটি স্কুলে ভর্তি হন। তিনি জয়পুরের মহারানি কলেজে পড়েন, যেখানে তিনি তার ঘর থেকে পর্বতারোহীদের আরাবল্লী পর্বতশ্রেণীতে  আরোহণ করতে দেখতেন। আরাবল্লীতে পর্বতারোহীদের পাহাড়ে চড়া দেখতে দেখতে, তিনি উত্তরকাশীর নেহরু ইনস্টিটিউট অফ মাউন্টেনিয়ারিং-এ যোগদানের জন্য অনুপ্রাণিত হয়েছিলেন, সাথে নয়ডার অ্যামিটি ইউনিভার্সিটি দ্বারা প্রদত্ত একটি হোস্টেলে সফলভাবে ভারতীয় প্রশাসনিক পরিষেবা (আইএএস) পরীক্ষার জন্য পড়াশোনা চালিয়ে যান।   কর্মজীবন  ১৯৯২ সালে, যাদব মাউন্ট এভারেস্টে যখন আরোহন করেন, তখন তিনি সবেমাত্র ২৫ বছর বয়সে এই কৃতিত্ব অর্জনকারী বিশ্বের সবচেয়ে কম বয়সী মহিলা ছিলেন, এই রেকর্ডটি পরবর্তীতে ২০১৩ সালে ১৩ বছর বয়সী পূর্ণা ভেঙেছিলেন। ১৯৯২ সালে আরোহনের পর বারো মাসের মধ্যে, তিনি একটি ইন্দো-নেপালী মহিলা অভিযানের সদস্য হন এবং দ্বিতীয়বার এভারেস্ট চূড়া আরোহন করেন, এইভাবে প্রথম মহিলা হিসেবে দুবার এভারেস্ট চূড়ার রেকর্ড গড়েন। তিনি ইন্দো-তিব্বত বর্ডার পুলিশের অফিসার হিসেবেও কর্মরত  ছিলেন। তিনি ১৯৮৯ সালে তিনি নুন কুনে নয়টি দেশের আন্তর্জাতিক ক্লাইম্বিং ক্যাম্প-সহ-অভিযানের অংশ ছিলেন। এছাড়াও, তিনি একজন উত্সাহী পরিবেশবাদী হওয়ায়, তিনি হিমালয় থেকে ৫০০ কেজি অন্য অভিযাত্রীদলের ফেলে আসা বর্জ্য সংগ্রহ করেছিলেন।  সন্তোষ যাদব ১৯৯৪ সালে জাতীয় অ্যাডভেঞ্চার পুরস্কার এবং ২০০০ সালে পদ্মশ্রী পুরস্কারে ভূষিত হন   অভিযান   ১৯৯৯ সালে, সন্তোষ যাদব এভারেস্টের কাংশুং ফেস থেকে একটি ভারতীয় পর্বতারোহণ অভিযানের নেতৃত্ব দেন।  ২০০১ সালে, মাউন্ট এভারেস্টের তিনি ইস্ট ফেস থেকে একটি পর্বতারোহী দলের নেতৃত্ব দেন।   আরও দেখুন   মাউন্ট এভারেস্ট শৃঙ্গে আরোহণকারী ভারতীয়দের তালিকা - বছর অনুযায়ী  মাউন্ট এভারেস্টের চূড়ায় আরোহনের সংখ্যা অনুসারে পর্বতারোহীদের তালিকা  ভারতের মাউন্ট এভারেস্ট আরোহণের রেকর্ডের তালিকা  মাউন্ট এভারেস্ট আরোহন রেকর্ডের তালিকা  ২০তম শতাব্দীতে মাউন্ট এভারেস্ট শৃঙ্গের আরোহণের তালিকা  ডিকি ডলমা  মালাবথ পূর্ণা   তথ্যসূত্র   বিষয়শ্রেণী:ভারতীয় নারী পর্বতারোহী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় এভারেস্ট জয়ী বিষয়শ্রেণী:রাজস্থান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:ভারতীয় পর্বতারোহী বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:হরিয়ানার নারী ক্রীড়াবিদ বিষয়শ্রেণী:হরিয়ানার পর্বতারোহী